Malvaceae

Ti **Malvaceae**, wenno dagiti **malba**, ket ti pamilia dagiti agsabsabong a mula a nakarkulo nga aglaon kadagiti 244 a henero nga agraman kadagiti 4225 nga ammo a sebbangan. Nasayaat nga ammo a kamkameng iti nangruna iti ekonomia ket mangiraman ti okra, kapas, kakaw ken durian. Adda pay dagiti sumagmamano a henero nga aglaon kadagiti ammo nga ornamental, a kas ti *Alcea* (hollyhock), *[[Malva]]* (malba) ken ti *[[Lavatera]]* (malba a kayo). Dagiti kadakkelan a henero iti termino ti bilang dagiti sebbangan ket mairaman ti *[[Hibiscus|gumamela]]* (300 a sebbangan), *[[Sterculia]]* (250 a sebbangan), *[[Dombeya]]* (250 a sebbangan), *[[Pavonia (mula)|Pavonia]]* (200 a sebbangan) ken ti *[[Sida (mula)|Sida]]* (200 a sebbangan).

## Taksonomia ken nomenkatura
Kontrobersial ti panangigawid ti Malvaceae. Ti tradisional a Malvaceae *[[sensu stricto]]* ket buklen dagiti agpapada unay ken kladistiko a monopiletiko a grupo. Ti sabali pay a nangruna panangigawid, ti Malvaceae *[[sensu lato]]*, ket ad-adun a kaudian a naipalawag iti batayan dagiti molekular a pamay-an ket nakaipakita kadagiti kadawyan a mabigbigan a pamilia ti Bombacaceae, Tiliaceae,ken Sterculiaceae, a kankanyonen a naikeddeng nga asideg a maikuyog iti Malvaceae *s.s.*, ket saan dagitoy a monopiletiko a grupo. Isu a, ti Malvaceae ket mabalin a maipadakkel a mangiraman amin kadagitoy a pamilia tapno mangbukel ti monopiletiko a grupo. Ti panagampon iti daytoy a panangigawid, mangitipon ti Malvaceae iti maysa a dakdakkel a bilang dagiti henero.

### Dagiti subpamilia
Daytoy nga artikulo ket naibatay iti maikadua a panangigawid , kas inpresenta babaen ti Angiosperm Phylogeny Website. Buklen ti Malvaceae *s.l.* (kalpasan daytoy ket simple laeng a "Malvaceae") dagiti siam a subpamilia. Maipakita ti maysa a tentatibo a kladograma ti pamilia dita baba. Mangibaga ti diamante ti saan a nasayaat a nasuportaran a pannakaisanga (<80%).

Nangruna nga ibaga a dagiti pagbaetan a pannakaikabagian dagitoy a subpamilia ket mabalin a saan a nasayaat a nasuportaran wenno gangani a kompleto a nalemmeng.  Adda dagiti agtulytuloy a di pagkikinnaawatan kadagiti husto a panangigawid kadagitoy a subpamilia, mairaman ti preserbasion ti pamilia, ti Bombacaceae. Ti panangigawid ti pamilia ket mabalin a nakaro nga agbaliw intono maipablaak dagiti baro a panagadal.

No agbirbiruk iti pakaammo a maipanggep iti tradisional a Malvaceae *s.s.*, maisingasing a kitaen ti Malvoideae, ti subpamilia nga agarup a maitunos iti dayta a grupo.

### Sinapomorpia
Ti pagbaetan a pannakaikabagian dagiti pamilia ti "bugas a Malvales" a nausar idi a mangipalawag iti batayan dagiti pagbibingayan nga "apinidad ti malbeano."  Dagitoy ket nangriraman ti kaadda ti malba a ngipen, dagiti ungkay nga agraman kadagiti musilago a kanal, ken estratipikado a sukog-kalso a ploema. Problematiko dagitoy nga apinidad gapu ta saanda kankanayon a maibingay iti kaunegan dagiti bugas pamilia. Dagiti kumaudian a panagadal ket nangipakita ti nakarkaro a nalawag a sinapomorpia iti kaunegan ti Malvaceae *s.l..*  Dagiti sinapomorpia a nailasin iti kaunegan ti Malvaceae *s.l.* mairaman ti kadda dagiti baldos a selula, trichomatous nectaries, ken ti estruktura nga inploressensia a tinawtawagan iti yunit a dua-maris. Buklen dagiti baldosa a slula dagiti naipuesto iti bertikal a selula a naibaetbaet ken agpada iti dimension aginggana kadagiti prokumbento a raya a selula. Ti ebidensia dagiti posil ti kayo ti Malvean ket nagpasingked ti ebolusionario a silpoda iti Malvaceae *s.l.*, ken nangipalawag pay ti agdumaduma nga estruturada. Dagiti sabong ti Malvaceae *s.l*. ket mangipakita iti nectaries a mangbukel iti napusek a naurnos nga adu tiselulana a buok a maipada kadagiti trikoma. Iti kaaduan ti Malvaceae *s.l.*, Dagitoy a trikomato a nectaries let mabirukan iti akin-uneg a rabaw dagiti sepalio, ngem dagiti sabong ti subpamilia, ti Tiliodeae, ket addaan pay kadagiti nectaries iti petalio. Dagiti sabong ti Malvea ket makibinningayda pay iti maysa a mangikaykaysa nga estruktura nga ammo a kas ti maysa a yunit ti dua-maris, a nanaganan iti naiyuna a pannakaduktal kadagiti sabong ti *Theobroma bicolor*. Ti yunit ti dua-maris ket buklen iti maysa a naurnos nga inploresensia nga agraman kadagiti estruktuda ti braktea cymose. Ti inploresensiaket mabalin nga agsanga manipud iti nangruna nga aksis, nga agpartuat kadagiti sabali nga urnos dagiti sabong, a ti umuna nga agrang-ay ket ti nangruna nga aksis. Dagiti espesialado a  iti pedunkulo ket gumay-at iti sirok ti sabong kadagiti katunaynay nga uggot nga agbalin kadagitoy a lateral nga ungkay. Ti maysa a braktea iti kaunegan iti daytoy a rip-ong ket maysa a di nabunga a braktea. Ti yunit ti dua-maris ket agdumaduma nga estruktura iti karikut, ngem ti kaadda dagiti nabunga ken di nabunga a braktea ket maysa a nangruna a karakter.

## Deskripsion

Kaaduan dagiti sebbangan ket dagiti hierba wenno dagiti bassit a mula, ngem adda met dagiti kayo ken dagiti liana.

## Kitaen pay
* *[[Florissantia]]*, ti maysa nga awanen a henero ti Cenozoic 

## Dagiti nagibasaran

* 
* 
* 
* Bayer, C. and K. Kubitzki 2003. Malvaceae, pp.&nbsp;225–311. In K. Kubitzki (ed.), *The Families and Genera of Vascular Plants*, vol. 5, Malvales, Capparales and non-betalain Caryophyllales.
* 
* 
* Maas, P. J. M. and L. Y. Th. Westra. 2005. *Neotropical Plant Families* (3rd edition).
* 
*  (abstract online here ).
* 

## Dagiti akinruar a silpo

* Malvaceae.info: Ladladawan ti Malvaceae
* Topwalks.net: Malvaceae
* Tree of Life.org: Core Malvales 
* HEAR.org — Malvaceae: mulmula ti Hawaii — *ladladawan*.
* GREIF Flora: Malvaceae ti Mongolia